Աննի Կոնեչնի

Աննի Կոնեչնի (նաև՝ Աննի Կոնեցնի, , ամուսնական ազգանունով Վիդման, , փետրվարի 12, 1902թ. Ունգարիշ-Վայսկիրհեն, Ավստրո-Հունգարական կայսրություն - սեպտեմբերի 6, 1968, Վիեննա), ավստրիական օպերային երգչուհի՝ սոպրանո։

Կենսագրություն 
Ուսումնառություն է ստացել Վիեննայի Նոր կոնսերվատորիայում՝ Էրիկ Շմեդեսի մոտ, այնուհետև Բեռլինում` Ժակ Ստյուգոլդի մոտ։ 1923 թվականին նրա դեբյուտը տեղի ունեցավ Վիեննայի ժողովրդական օպերայում՝ երգչուհու դերում, որտեղից սակայն նա հեռացվեց։

Ալտով նրա դեբյուտը տեղի է ունեցել 1926 թվականին՝ Վիեննայի ժողովրդական օպերայում՝ Վագների «Ռիենցի» օպերայում Ադրիանոյի դերը ստանձնելով։ Աուգսբուրգի և Էլբերֆելդի թատրոններում պայմանագրերի ավարտից հետո՝ 1929 թվականին, Աննի Կոնեչնին, որպես սոպրանո ընդունվում է Խեմնիցի քաղաքային թատրոն։ 1931-ից 1934 թվականներին Աննի Կոնեչնին ելույթներ է ունենում Բեռլինի պետական օպերայում։

Վիեննայի պետական օպերայի բեմում Աննի Կոնեչնին առաջին անգամ ելույթ է ունենում 1933 թվականին գերմանացի նշանավոր կոմպոզիտոր Ռիխարդ Վագների երեք գործողությամբ «Վալկիրիա» օպերայում՝ Բրունհիլդայի հատվածը կատարելով։ Դրանից հետո նա մնում է թատերախմբում մինչև 1955 թվականը։ Թատրոնի դիրիժորը գեղարվեստական ղեկավար Կառլ Բյոմի պաշտոնից ազատվելուց հետո, Աննի Կոնեչնին կաթված է ստանում, ինչից հետո նա չի կարողանում վերականգնել առողջությունը։

Աննի Կոնեչնին կրտսեր քրոջ՝ Հիլդա Կոնեչնիի հետ միասին դասվել է էին Վիեննայի օպերայի լավագույն երգչուհիների թվին։ 1935 թվականից նա մասնակցել է Զալցբուրգի փառատոնին, համերգային շրջագայություններով եղել է Եվրոպայի, Ամերիկայի Միացյալ Նահանգների և Հարավային Ամերիկայի բոլոր խոշոր բեմերում։ 1934-ից 1954 թվականներին աշխատել է Վիեննայի երաժշտության և կատարողական արվեստի բարձրագույն դպրոցում։ Աննի Կոնեչնիի հիմնական ​​երգացանկը եղել են դրամատիկ սոպրանո դերերը՝ Ռիխարդ Վագների և Ռիխարդ Շտրաուսի ստեղծագործություններում, որը նա կատարել է մեծ մասշտաբայնությամբ և արտահայտչականությամբ։ Աննի Կոնեչնիի նշանավոր կատարումներից են եղել Իզոլդայի դերը («Տրիստան և Իզոլդա», լավագույն կատարումը՝ Զալցբուրգի փառատոնի ընթացքում 1936 թվականին), Բրունհիլդի դերը «Նիբելունգի մատանին» ստեղծագործությունում, Վեներայի դերը «Տանհոյզեր» օպերայում, Կունդրի դերը «Պարսիֆալ» օպերայում, գլխավոր պարտիան «Էլեկտրա» օպերայում։ Բացի այս, Աննի Կոնեչնին երգել է Բեթհովենի «Ֆիդելիո», Վերդիի «Դոն Կառլոս», Բիզեի «Կարմեն», Մուսորգսկու «Բորիս Գոդունով» օպերաներում։

Աննի Կոնեչնին մահացել է 1968 թվականին։ Նրա աճյունն ամփոփված է Վիեննա-Զիմերինգի ավետարանական գերեզմանատանը՝ ամուսնու բժիշկ Ալբերտ Վիդմանի (Albert Wiedmann) կողքին։

Մրցանակներ 
1935 թվական՝ «կամերզենգերին» պատվավոր կոչում
1955 թվական՝ Վիեննայի պետական օպերայի պատվավոր անդամի կոչում

Ձայնագրությունների ընտրանի 
 Ռիխարդ Վագներ, «Տրիստան և Իզոլդ»։ Կատարում են Մաքս Լորենց, Աննի Կոնեչնի, Կարին Բրանցել, Հերբերտ Յանսեն, Էմանուել Լիստ։ Դիրիժոր Էրիխ Կլյայբեր։ Բուենոս Այրես 1938.
 Ռիխարդ Վագներ, «Աստվածների մայրամուտը»։ Ձայնագրությունը Վիեննայի պետական օպերայի։ Կատարում են Մաքս Լորենց, (Զիգֆրիդ), Աննի Կոնեչնի ​​(Բրունհիլդա), Լուիզա Հելեցգրուբեր (Վոլգինդա), Դորա Վիտ (Ֆլոսհիլդա) և Աննի Միխալսկի (Վելգունդա), Վիեննայի ֆիլհարմոնիկ նվագախումբ, Վիեննայի պետական ​​օպերայի երգչախումբ։ Դիրիժոր Հանս Կնապերտսբուշ։
 Ռիխարդ Շտրաուս, «Էլեկտրա», օպերա մեկ գործողությամբ՝ Հուգո ֆոն Հոֆմանսթանի լիբրետտոյի հիման վրա։ Կատարում են Մարթա Մյոդլ, Աննի Կոնեչնի, Դանիցա Իլիչ, Ֆրանց Կլարվայն, Հանս Բրաուն, Վիլհելմ Ֆելդեն, Դորոտեա Ֆրազ, Աննի Միխալսկի, Յոզեֆ Շմիդինգեր, Լյուբոմիր Պանչեվ, Շարլոտա Մարկուս, Հերտրուդ Բուրգշտալեր-Շուստեր, Պոլի Բատիկ, Կատյա Զաբո, Դագմար Շմեդես, Ֆրիդլ Ռիգլեր։ Դիրիժոր Դիմիտրիոս Միրտոպուլոս, երգչախումբը և նուագախումբը՝ Ֆլորենցիայի երաժշտական ​​խմբի։ Ջայնագրությունը՝ 1950 թվական։

Ծանոթագրություններ 

Երաժիշտներ այբբենական կարգով
Օպերային երգչուհիներ
Ավստրիացի սոպրանոներ
Ավստրիացի օպերային երգիչներ
Ավստրիացի երգիչներ
20-րդ դարի օպերային երգչուհիներ